বাংলাদেশ ক্রিকেট বোর্ডের (বিসিবি) সভাপতি নির্বাচিত হওয়ার পর প্রথমবারের মতো সিলেট সফর আসেন বিসিবি সভাপতি নাজমুল হাসান পাপন। গতকাল সকাল থেকেই তাই সিলেটের বিভিন্নস্তরের ক্রীড়ামোদি মানুষ বিসিবি সভাপতিকে স্বাগত জানাতে অধীর আগ্রহ নিয়ে অপেক্ষা করতে থাকেন। সকাল সাড়ে ১১টায় সিলেট বিভাগীয় স্টেডিয়াম মাঠে বিসিবি সভাপতিকে বহনকারী হেলিকপ্টারটি অবতরণ করে। সিলেট বিভাগীয় ক্রীড়া সংস্থার কর্মকর্তাবৃন্দ এ সময় ফুল দিয়ে শুভেচ্ছা জানান বাংলাদেশ ক্রিকেট বোর্ডের (বিসিবি) নবনির্বাচিত সভাপতিকে।